เรื่องร้องเรียน: ที่บ้านมีแมวจรมาออกลูกตลอดเลยค่ะ หลายคอกแล้ว จะจับไปทำหมันก็กลัวโดนกัด อยากให้มาช่วยค่ะ
การดำเนินการของเจ้าหน้าที่: เจ้าหน้าที่ได้ดำเนิการตรวจสอบข้อเท็จจริงกรณีร้องเรียนดังกล่าว เมื่อวันที่ 19 กรกฎาคม 2566 เวลา 11.40 น. บริเวณหน้าบ้านเลขที่ 301 ซอยแจ้งวัฒนะ 13 แยก 10 ถนนแจ้งวัฒนะ แขวงทุ่งสองห้อง ขณะตรวจสอบไม่พบผู้พักอาศัยภายในบ้านเลขที่ดังกล่าว แต่พบลูกแมวอยู่ภายในกันชนหน้ารถยนต์ซึ่งจอดไว้ภายในบ้านเลขที่ดังกล่าว ในเบื้องต้นสำนักงานสัตวแพทย์สาธารณสุข ได้กำหนดแนวทางการดำเนินโครงการควบคุมจำนวนแมวจรจัดในชุมชนพื้นที่กรุงเทพมหานคร โดยกำหนดให้สำนักงานเขตคัดเลือกชุมชนเป้าหมายที่มีปัญหาร้องเรียนจำนวนแมวจรจัดหรือต้องการให้ทำหมันแมวจรจัด เพื่อดักจับไปผ่าตัดทำหมัน ณ สถานที่ให้บริการที่กำหนด แล้วนำแมวกลับคืนพื้นที่เดิม ทั้งนี้ จำเป็นต้องขอรายละเอียดติดต่อผู้ประสานงาน หรือผู้ได้รับความเดือดร้อนจากปัญหาสัตว์จรจัด เพื่อจักได้ดำเนินการแจ้งวัน เวลา และสถานที่เพื่อการดำเนินการตามแนวทางต่อไป
ความเห็นของผู้แจ้ง: ติดต่อประสานงานง่าย สะดวก มาช่วยดูแลให้อย่างว่องไว ขอบคุณมากค่ะ แต่อยากทราบว่าปัญหาจะได้รับการแก้ไขยังไงคะ อ่านแล้วก็ยังไม่เข้าใจ คือหมายถึงต้องรอให้ทางสำนักงานเขตคัดเลือกชุมชนเป้าหมาย ถ้าชุมชนเราได้รับคัดเลือก จึงจะมีการมาดักจับเพื่อช่วยทำหมันให้ใช่มั้ยคะ
พื้นที่: แขวงทุ่งสองห้อง เขตหลักสี่ กรุงเทพมหานคร